laion/Wikipedia-Exotic huggingface dataset:
מסאקי היגאשיגוצ'י

מסאקי היגאשיגוצ'י (ביפנית: 東口 順昭; נולד ב-12 במאי 1986) הוא כדורגלן יפני, המשחק בעמדת השוער בגמבה אוסקה. היגאשיגוצ'י התחיל את הקריירה שלו בקבוצת הנערים של גמבה אוסקה. בגיל 16, הצטרף לקבוצת הכדורגל של תיכון רקונאן, ולאחר מכן הצטרף לאוניברסיטת פוקואי וממנה עבר לאוניברסיטת ניגאטה. לקראת עונת 2009, היגאשיגוצ'י חתם באלבירקס ניגאטה. בעונת 2010, היגאשיגוצ'י הפך לשוער הראשון של הקבוצה. לפני עונת 2014, היגאשיגוצ'י חזר לגמבה אוסקה. בעונתו הראשונה בקבוצה, זכה עם הקבוצה בטרבל. היגאשיגוצ'י זומן לראשונה לסגל נבחרת יפן לקראת גביע אסיה בכדורגל 2015. ב-9 באוגוסט 2015, היגאשיגוצ'י ערך את הופעת הבכורה שלו בנבחרת בתיקו 1-1 נגד סין, במסגרת גביע מזרח אסיה בכדורגל. היגאשיגוצ'י נכלל בסגל הנבחרת גם לקראת מונדיאל 2018 וגביע אסיה בכדורגל 2019. גמבה אוסקה ליגת העל היפנית: 2014 גביע הקיסר: 2014, 2015 גביע הליגה היפני: 2014 הסופר קאפ היפני: 2015 מדיה וקבצים בנושא מסאקי היגאשיגוצ'י בוויקישיתוף מסאקי היגאשיגוצ'י, ברשת החברתית אקס (טוויטר) מסאקי היגאשיגוצ'י, ברשת החברתית אינסטגרם מסאקי היגאשיגוצ'י, באתר Transfermarkt מסאקי היגאשיגוצ'י, באתר Soccerway מסאקי היגאשיגוצ'י, באתר WorldFootball.net מסאקי היגאשיגוצ'י, באתר National Football Teams מסאקי היגאשיגוצ'י, באתר FootballDatabase.eu מסאקי היגאשיגוצ'י, באתר ESPN
מצוק רובינסון (אנטארקטיקה)

מצוק רובינסון (באנגלית: Robinson Bluff) הוא מצוק סלע בולט, בהרי המלכה מוד, בשטח חסות רוס, שבאנטארקטיקה. המצוק מתנשא מעל הצד המערבי של חלקו התחתון של קרחון אמונדסן, בסמוך מצפון לקרחון ויטני. המצוק התגלה בדצמבר 1929, על ידי משלחת החקר הגאולוגית של משלחת בירד לחקר אנטארקטיקה, בפיקודו של לורנס גולד. שמו של המצוק ניתן לו על ידי הוועדה המייעצת לשמות אנטארקטיים. המצוק נקרא על שמו של ריצ'רד ר. רובינסון (Richard R. Robinson), שהיה המהנדס של תחנת מקמרדו בעונת החורף האנטארקטי 1966. מצוק רבינסון באתר הסקר הגאולוגי של ארצות הברית מצוק רובינסון באתר הגאזט האנטארקטי של ממשלת ניו זילנד מצוק רובינסון באתר הגאזט האנטארקטי של ממשלת אוסטרליה מצוק רבינסון באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי
מצוק רובינסון

האם התכוונתם ל... אנטארקטיקה מצוק רובינסון (אנטארקטיקה) – מצוק בהרי המלכה מוד, בשטח חסות רוס, שבאנטארקטיקה ארצות הברית מצוק רובינסון (מיזורי) – מצוק במדינת מיזורי שבארצות הברית
הארי וולטר

הארי וולטר (בגרמנית: Harry Walter;‏ 20 במרץ 1929, ברלין – 31 בדצמבר 2013, פורט סנט ג'יימס, קולומביה הבריטית, קנדה) היה צלם גרמני ומומחה לפרסום. התפרסם בשנות ה-80 של המאה ה-20 כיועץ ומנהל קמפייני הבחירות של אישים ידועים ממפלגות סוציאליסטיות ברחבי העולם, בהם: ברונו קרייסקי (אוסטריה), שמעון פרס (ישראל), לואיס אלברטו מונגה (קוסטה ריקה) ומריו סוארש (פורטוגל). וולטר שכונה לימים בידי פטר רדונסקי (גר'), "אבי הפרסום הפוליטי בגרמניה", החל לנהל קמפיינים פוליטיים בגרמניה ב-1969 עבור וילי ברנדט ושוב עבורו ב-1972. ב-1976 וב-1980 ליווה את הקמפיינים של הלמוט שמידט. ב-1980 עזב את גרמניה והתיישב בקולומביה הבריטית משם נקרא לנהל קמפיינים פוליטיים ברחבי העולם. ספרו Campaigning international, von Harry Walter und Jana Polgart, Verlag: Helmut Schmidt Medien 2013, ISBN 978-3-00-038087-7 (בגרמנית) עליו Hubert Maessen (גר'): Harry Walter: 60 – Die Biographie des Vaters der politischen Werbung in Deutschland, ISAP (Institut für Strategie, Analyse und Planung), Neuss 1989 (בגרמנית) Harry Walter – der Königsmacher. Filmportrait. De Campo-Film Köln für WDR-Fernsehen, 1989. Regie: Ulrike Filgers. 45 דקות (בגרמנית) Campaign Pioneer Harry Walter Dies In Canada,‏ 2 בינואר 2014 באתר כתב העת "Campaigns & Elections" ‏(C&E) ספרות מאת ועל הארי וולטר, באתר הספרייה הלאומית של גרמניה (בגרמנית) ערך זה הוא קצרמר בנושא אישים ובנושא פוליטיקה. אתם מוזמנים לתרום לוויקיפדיה ולהרחיב אותו.
אוניברסיטת צ'ינג חווה הלאומית

אוניברסיטת צ'ינג חווה הלאומית (במנדרינית: 國立清華大學) היא אוניברסיטה ציבורית, הממוקמת בשינג'ו שבטאיוואן, אשר הוקמה ב-1911. באוניברסיטה לומדים כ-15,000 סטודנטים. כיום (2024) קיימות 12 קולג'ים, 26 מחלקות ו-31 מכונים לתארים מתקדמים הקשורים לאוניברסיטה. האוניברסיטה חברה בהתאגדות אוניברסיטאות האוקיינוס השקט ובאיגוד אוניברסיטאות המחקר במזרח אסיה. מבין בוגריה הידועים של האוניברסיטה ניתן למנות את שינג-שן צ'רן ואת זוכי פרס נובל צ'ן-נינג יאנג, צונג-דאו לי ויואן לי. אוניברסיטת צ'ינג חווה הוקמה בתחילה בבייג'ינג, אך מוקמה בטיוואן לאחר נסיגת הקוומינטנג במלחמת האזרחים הסינית ב-1956. הקמת האוניברסיטה נתמכה על ידי ממשלו של תאודור רוזוולט. בתחילה מטרת המוסדות האקדמיים שהוקמו הייתה להכין את צעירי האזור ללימודים מתקדמים בארצות הברית עצמה. בשנת 1925 החל להתקיים מחקר במוסד עצמו אשר הפך לאוניברסיטה של ממש בשנת 1928. משנת 1937 ובמהלך מלחמת סין–יפן השנייה פעלה אוניברסיטת צ'ינג חווה במשותף ביחד עם אוניברסיטת פקין. במהלך המלחמה ספריית האוניברסיטה איבדה כ-200,000 פריטים מתוך 350,000. בעשורים האחרונים ישנו שיתוף פעולה עם האוניברסיטה הסינית אוניברסיטת צ'ינגחווה. באוניברסיטה ישנם יותר ממאה מועדוני סטודנטים העוסקים במגוון תחומי עניין - שירותי קהילה, מוזיקה וספורט, קולנוע ותיאטרון, ריקודים ואמנויות לחימה, דת ופילוסופיה וכן תחומי עניין מדעיים ואקדמיים. ישנם שמונה מעונות בקמפוס המאכלסים כ-5,000 סטודנטים. דירוג שאנגחאי:מקום 401–500 (2023) Times Higher Education: מקום 401–500 (2024) דירוג QS לאוניברסיטאות: מקום 233 (2024) מדיה וקבצים בנושא אוניברסיטת צ'ינג חווה הלאומית בוויקישיתוף אתר האינטרנט הרשמי של אוניברסיטת צ'ינג חווה הלאומית (במנדרינית טיינואנית תקנית) אתר האינטרנט הרשמי של אוניברסיטת צ'ינג חווה הלאומית (באנגלית) אוניברסיטת צ'ינג חווה הלאומית, ברשת החברתית פייסבוק אוניברסיטת צ'ינג חווה הלאומית, ברשת החברתית LinkedIn
לוקדאון (2007)

לוקדאון (2007) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-15 באפריל 2007 באולם הפמילי ארנה שבסנט צ'ארלס, מיזורי. האירוע היה האירוע השלישי בסדרת אירועי לוקדאון. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון. אירוע זה היה אירוע השלם וצפה האחרון אשר כלל באופן רשמי חגורות אליפות של ארגון ההיאבקות National Wrestling Alliance‏ (NWA), אף על פי שהחגורות שומשו גם באירוע העוקב, סקריפייס; חגורות האליפות פונו על ידי NWA בבוקר שלאחר האירוע. תשעה קרבות התנהלו באירוע, כולל אחד שהתקיים במופע המקדים לאירוע. בקרב המרכזי, קבוצת אנגל (קורט אנגל, סמואה ג'ו, ריינו, סטינג וג'ף ג'ארט) ניצחה את קבוצת קייג' (כריסטיאן קייג', AJ סטיילס, סקוט סטיינר, אביס וטומקו) (עם ג'יימס מיטשל) בקרב לית'ל לוקדאון שבו הארלי רייס שימש כשומר השער. עוד ברשימת הקרבות, Team 3D (בראדר ריי, בראדר דיבון ובראדר ראנט) ניצחו את The Latin American Exchange (הומיסייד והרננדז) בקרב כלוב חשמל וזכו באליפות הזוגות העולמית של NWA, וכריסטופר דניאלס ניצח את ג'רי לין בקרב כלוב. האירוע כלל קרבות שנבעו מעלילות מתוסרטות מתוכניות Impact. לוקדאון, במסד הנתונים הקולנועיים IMDb (באנגלית) תוצאות אירועי לוקדאון
Move Ya Hips

Move Ya Hips הוא סינגל שהוקלט על ידי הראפר האמריקאי אייסאפ פרג בשיתוף הראפרית הטרינידדית ניקי מינאז' והראפר האמריקאי MadeinTYO. השיר יצא לאור ב-30 ביולי 2020, על ידי חברות התקליטים תקליטי RCA ,אייסאפ וורלדווייד ופולו גראונדס, כסינגל מתוך אלבום עתידי. הווידאו קליפ הרשמי של השיר הועלה לערוץ היוטיוב של אייסאפ פרג ב-12 באוגוסט 2020. סרטון השיר "Move Ya Hips" באתר יוטיוב ניקי מינאז', אייסאפ פרג, פרנקי פ, מלקולם דייוויס Move Ya Hips A$AP Ferg, genius, ‏2020-05-24 (באנגלית) Floor Seats II, Genius (באנגלית) A$AP Ferg - Move Ya Hips (Official Video) ft. Nicki Minaj, MadeinTYO Move Ya Hips, נבדק ב-2020-06-12
יארסאניה

יארסאניה או אהל א-חק היא דת מזרח תיכונית, שפירוש שמה "אהבת האל". היארסאניה היא דת סינקרטית, המשלבת יחד אלמנטים זורואסטריים ושיעיים. מסורות יארסאניות מקשרות את היווצרותה לבריאת עולם, אולם התפיסה המקובלת היא שהיא נוסדה במערב איראן בסביבות המאה ה-14 על ידי סולטאן סהאכ (אנ'). מעט ידוע על ראשית ימיה של הדת, והיארסאנים מעבירים בעל פה מדור לדור מסורות מיתולוגיות שונות על הולדתו וחייו של סהאכ, שהמסורות מייחסות לו את התגלמות האלוהות על פני האדמה. האחריות להעברת המסורות הייתה בידי האליטה הדתית, ולמרות זאת גם יארסאנים רבים מניחים שחלק מהסיפורים המיתולוגיים עוותו לאורך השנים, בעוד אחרים מקבלים אותם כפשוטם. למרות המנהג היארסאני להעביר את המסורות שלהם בעל פה, נראה שמיעוט מהם החל בתיעוד כתוב החל מהמאה ה-19. למעט רשומות מתקופתו של סולטאן סהאכ, העדות המוקדמת ביותר לכתבי היארסאניה נמצאה על ידי ולדימיר מינורסקי (אנ'), ותוארכה לשנת 1843. הטקסט היארסאני שנחשב לקדוש ביותר הוא הסראנג'אם (אנ') שנחשב על ידי המאמינים כמסר מאלוהים לאנושות. מאמיניה של הדת מתפרשים בעיקר במזרח התיכון, בין הפרובינציות המערביות של איראן למזרח עיראק ולטורקיה, אך בעשורים האחרונים הגיעו יארסאנים למגוון מדינות נוספות. בני דת היארסאניה בעיראק מכונים כאכאים. כדי להיחשב באופן רשמי למאמין בדת, יש להצטרף למסדר בטקס שבו מצהירים על נכונות להקדיש את החיים ל"אמת האולטימטיבית" של הדת. הפרקטיקות והאמונות המזוהות עם הדת הובילו לאורך ההיסטוריה לרדיפתם של מאמיניה. כתוצאה מכך, פרקטיקות הדת נשמרות בדרך כלל בסודיות על ידי מאמיניה. עם זאת, בעקבות המתקפות נגדם מאז עליית המדינה האיסלאמית, לצד אפליה מגמתית מצד הרשויות בעיראק, חששו חלק מהיארסאנים העיראקים, המכונים כאכאים, מסכנה מוחשית להיעלמות תרבותם ודתם. נסיבות אלו גרמו להם להיפתח באופן חריג לתקשורת המערבית ולשתף במעט מאורח חייהם, שבאופן מסורתי נשמר בסוד. באמונתם של היארסאנים 4 נדבכים: השריעה – כתבי הקודש האסלאמיים המגדירים את החוק והטקסים הדתיים. טריקאת – המִסְדרים הסוּפיים. מַעְרִפאת – ידיעות של האמיתות הרוחניות, על פי המסורת היארסאנית. חקיקאת – האמת האולטימטיבית. על פי המסורות, שלושת הנדבכים הראשונים כבר הוקדמו בשלבים קודמים, וסולטאן סהאכ הגדיר את החקיקאת. באמונה היארסאנית, הגשמת ארבעת הנדבכים הללו תביא לקרבה קבועה עם האלוהות. עם זאת, היארסאנים מחשיבים עצמם כקבוצה שכבר הגשימה את שלושת הנדבכים הראשונים, ושעליהם להקדיש עצמם לנדבך הרביעי, ולכן אינם רואים חובה לקיים את כלל מצוות השריעה, למשל. באמונה היארסאנית, מטרת החיים הנשגבת ביותר היא הגעה לקרבתו של אלוהים. עם זאת, לפי אמונתם זוהי משימה כה אדירה, ואינה ניתנת לביצוע רק בתקופת חיים אחת, ולכן לכל נפש מוקצים אלף גלגולי חיים לכל היותר, אך ישנן נשמות שיכולות להגיע ליעדן בפחות מכך. כאכאים מדיה וקבצים בנושא יארסאניה בוויקישיתוף אתר אהל א-חק יארסאניה, באתר אנציקלופדיה בריטניקה (באנגלית) אחרי היזידים - דאעש מחסל עם נוסף, באתר ‏מאקו‏, 3 באוגוסט 2020 Kaka’i, Minority Rights אודות, באתר אהל א-חק Syncretistic Religious Communities in the Near East (עמ' 177) rituals, אהל א-חק אחרי היזידים - דאעש מחסל עם נוסף, באתר ‏מאקו‏, 3 באוגוסט 2020 The secretive Kaka'i of Iraq are finally speaking out, BBC אמונות, באתר אהל א-חק
פנוקסימתילפניצילין

פנוקסימתילפניצילין (Phenoxymethylpenicillin), או פניצילין V‏ (Penicillin V), הוא תרופה אנטיביוטית ממשפחת הפניצילין. התרופה, אשר נמצאת ברשימת התרופות החיוניות של ארגון הבריאות העולמי, משמשת נגד זיהומים הנגרמים מחיידקים גראם-חיוביים, ובפרט Streptococcus. פנוקסימתילפניצילין מסווג כפניצילין טבעי, ויציבותו בחומצה מאפשרת מתן פומי שלו. ניתן להחליף מתן של בנזילפניצילין בפנוקסימתילפניצילין ברוב המקרים שבהם סביר לטפל בזיהום בפניצילין פומי, למשל דלקת גרון סטרפטוקוקלית ושנית, אולם במקרים של זיהום מחיידקים גראם-שליליים, לא ניתן לעשות כן, מאחר שפנוקסימתילפניצילין פחות יעיל נגדם. פנוקסימתילפניצילין משמש לטיפול בזיהומים הנגרמים מנקדים גראם חיוביים, כגון Streptococcus pyogenes ומזנים רגישים לפניצילין של Streptococcus pneumoniae ו-Staphylococcus aureus, וכן מחיידקים אל-אווירניים מסוימים. למעשה, ההתוויות לטיפול בפנוקסימתילפניצילין זהות להתוויות לטיפול בבנזילפניצילין, ובתנאי שהטיפול הפומי שווה ערך לטיפול התוך-ורידי. זאת, למעט זיהומים הנגרמים מזני Haemophilus או Neisseria, שפנוקסימתילפניצילין פחות פעיל נגדם. המינון המקובל למבוגרים הוא 1–4 ג' ביממה, המחולקים ל-3–4 מנות. בילדים המינון המקובל הוא 25–50 מ"ג לק"ג גוף ביממה המחולקים באופן דומה. באנשים עם אי-ספיקת כליות נדרשת התאמת המינון לתפקוד הכלייתי. פנוקסמתילפניצילין משמש גם לטיפול מניעתי של הישנויות של קדחת שיגרונית ולמניעת התפרצויות של זיהומים מ-Streptococcus pyogenes. פנוקסימתילפניצילין בנוי מחומצה 6-אמינופניצילנית שאליה מחוברים כשייר צדדי טבעת בנזן הקשורה לאטום חמצן וקבוצת מתילן. חומצה 6-אמינופניצילנית היא תרכובת אורגנית הבנויה משתי טבעות: המרובעת היא טבעת בטא לקטם, טבעת אמידית המכילה ארבעה אטומים, שהיא האתר הפעיל של התרופה המעכב את פעילות הטרנספפטידאז של החיידק, ואילו המחומשת הצמודה אליה היא תיאזולידין, שאליה קשורה קבוצת קרבוקסיל ושתי קבוצות מתיל. מנגנון הפעולה של פנוקסימתילפניצילין, כמו גם של יתר הפניצילינים, נובע מעיכוב האנזים טרנספפטידאז על ידי הטבעת הבטא לקטמית. תפקידו של אנזים זה, שגם משמש חלבון קושר פניצילין (PBP), הוא לקשר בין יחידות הפפטידוגליקן הבונות את דופן התא החיידקי ומייצבות אותה. עיכוב בניית הדופן חושף את התא החיידקי ללחצים אוסמוטיים, ולבסוף לפירוקו. בניגוד לבנזילפניצילין, פנוקסימתילפניצילין יציב למדי בסביבה חומצית, דבר המאפשר מתן פומי שלו. כאשר ניתן בצורת מלח אשלגן, ספיגתו לדם טובה יותר, והזמינות הביולוגית שלו עומדת על 60%. נטילה של התרופה יחד עם אוכל דוחה את הגעת התרופה לרמת שיא בדם, אולם אינה מפחיתה אותה. בדם כ-80% מהתרופה נישאים על ידי חלבונים, ובפרט אלבומין. כאשר התרופה קשורה לאלבומין, היא אינה פעילה נגד חיידקים, אך זהו תהליך הפיך. התרופה מופרשת בכליה, אולם גם עוברת מטבוליזם בשיעור של כ-55%, וזמן מחצית החיים שלה עומד על 30–60 דקות. כבכל פניצילין, אלרגיה לפנוקסימתילפניצילין היא תופעת לוואי נפוצה, אשר טווח הביטוי שלה נע בין פריחה לאנפילקסיס. תופעות לוואי נוספות המשותפות למשפחת הפניצילין כוללות היפוקלמיה, דלקת כליות אינטרסטיציאלית, נויטרופניה, דלקת מעי מקלוסטרידיואידס דיפיצילה, אנמיה המוליטית, מחלת הנסיוב הזר ופרכוסים. תופעות לוואי היכולות לנבוע ממתן פומי של התרופה כוללות בחילה, הקאה, שלשול קל והשחרה של הלשון. מדיה וקבצים בנושא פנוקסימתילפניצילין בוויקישיתוף הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יחסי אינדונזיה–ליבריה

יחסי אינדונזיה–ליבריה הם היחסים הדיפלומטיים הרשמיים שבין רפובליקת אינדונזיה לבין רפובליקת ליבריה. אינדונזיה וליבריה כוננו יחסים דיפלומטיים רשמיים בשנת 1965. בשנת 1955 ליבריה השתתפה בועידת באנדונג שנערכה בעיר באנדונג באינדונזיה. עשר שנים לאחר מכן, בשנת 1965, אינדונזיה וליבריה כוננו יחסים דיפלומטיים באופן רשמי. בשנת 2013 ביקר נשיא אינדונזיה, סוסיליו באמבאנג יודהויונו בבירת ליבריה, מונרוביה. באותה השנה נשיאת ליבריה, אלן ג'ונסון-סירליף ערכה ביקור רשמי באינדונזיה בערים באלי וג'קרטה. אינדונזיה מעניקה סיוע כלכלי לליבריה בתחומים כמו תעשייה, חקלאות, דייג, חינוך ופיתוח משאבי אנוש. בנוסף, אינדונזיה מספקת לליבריה אספקה חודשית של אורז, על מנת להתגבר על המחסור באורז שפוקד את המדינה. אינדונזיה איננה מיוצגת בליבריה הן בדרג השגרירות והן בדרג הקונסולרי. אינדונזיה האמינה את שגרירותה שבאבוג'ה, בירת ניגריה הסמוכה, על ליבריה. ליבריה איננה מיוצגת באינדונזיה הן בדרג השגרירות והן בדרג הקונסולרי. ליבריה האמינה את שגרירותה שבניו דלהי, בירת הודו הסמוכה, על אינדונזיה. מדיה וקבצים בנושא יחסי אינדונזיה–ליבריה בוויקישיתוף Liberia & Indonesia Consolidate Bilateral Relations, Sign MOUs on Technical Cooperation and Trade; President Sirleaf Now in Bali for the Fourth UN High Level Panel Meeting, אחוזת ההנהלה של ליבריה, 25 במרץ 2013 RI-Liberia Tingkatkan Kerja Sama Perdagangan dan Investasi, ‏12 במאי 2014 (באינדונזית) Indonesia-Liberia tandatangani dua dokumen kerja sama, ‏25 במרץ 2013 (באינדונזית) Embassy of Indonesia in Nigeria, אתר השגרירות
אלפא רומיאו קאראבו

אלפא רומיאו קאראבו (באיטלקית: Alfa Romeo Carabo) היא מכונית קונספט, בתצורת מכונית ספורט-קופה, 2 דלתות, אשר הוצגה על ידי יצרנית כלי הרכב האיטלקית אלפא רומאו בשנת 1968. גוף מרכזי בפרופילים של מגנזיום המחוברים באמצעות מתכת פלדה ומסגרות מגנזיום. 2 דלתות מסוג "Scissor doors" (אנ'). 2 מושבים. מנוע מרכזי-אחורי "אלפא רומיאו", 8 צילינדרים, 1,995 סמ"ק סמ"ק (מנוע קירור מים). סוג הנעה: הנעה אחורית. קיבולת מכל דלק - 98 ליטר. מערכת חשמל - 12 וולט. תאוצה: מרחק נסיעה 1 ק"מ מעצירה מוחלטת בזמן של 25 שניות (תאוצה בין 0–100 קמ"ש היא 6.4 שניות). "אלפא רומיאו קאראבו" עוצב על ידי מרצ'לו גנדיני עבור קבוצת ברטונה ("Gruppo Bertone" (אנ')). "אלפא רומיאו קאראבו" "אלפא רומיאו קאראבו" "אלפא רומיאו קאראבו" "אלפא רומיאו קאראבו" "אלפא רומיאו קאראבו" "אלפא רומיאו קאראבו" אלפא רומיאו דיסקו וולנטה אלפא רומיאו באט אלפא רומיאו סוג 103 אלפא רומיאו גלוריה אלפא רומיאו ספורטוט אלפא רומיאו איגואנה אלפא רומיאו קנגורו מדיה וקבצים בנושא אלפא רומיאו קאראבו בוויקישיתוף "אלפא רומיאו קאראבו" ultimatecarpage.com/car/2287/Alfa-Romeo-Carabo-Concept "אלפא רומיאו קאראבו" web.archive.org/web/20100529155542
עונת 2020/2021 בצ'מפיונשיפ

עונת 2020/2021 בפוטבול ליג צ'מפיונשיפ, הייתה העונה ה־29 במסגרת הפוטבול ליג צ'מפיונשיפ האנגלית. העונה נפתחה ב־12 בספטמבר 2020, והסתיימה ב־29 במאי 2021. הקבוצות שסיימו במקומות הראשון והשני, העפילו אוטומטית לפרמייר ליג, הקבוצות שסיימו במקומות 3–6, התחרו ביניהן במשחקי הפלייאוף. שלוש הקבוצות שסיימו במקומות האחרונים, ירדו לפוטבול ליג הראשונה. כמו בחלקה האחרון של העונה הקודמת, העונה התקיימה ללא נוכחות של קהל באצטדיון מלבד השחקנים ואנשי הצוות של כל קבוצה עקב מגפת הקורונה. לידס יונייטד וסט ברומיץ אלביון פולהאם צ'רלטון אתלטיק ויגאן אתלטיק הול סיטי הקבוצות שעלו מהפוטבול ליג הראשונה: קובנטרי סיטי רות'רהאם יונייטד וויקומב וונדררס הקבוצות שירדו מהפרמייר ליג: בורנמות' ווטפורד נוריץ' סיטי לשפילד ונסדיי נוכו 12 נקודות, מאוחר יותר הופחת העונש להורדת 6 נקודות בלבד.
אלפא רומיאו ספורטוט

אלפא רומיאו ספורטוט (באיטלקית: Alfa Romeo Sportut) היא מכונית קונספט, בתצורת SUV (ראשי תיבות של Sport utility vehicle) אשר הוצגה על ידי יצרנית כלי הרכב האיטלקית אלפא רומאו בשנת 1997. 5 דלתות. 5 מושבים. מנוע קדמי-רוחבי. מנוע 4 צילינדרים, בטור, 1,995 סמ"ק (מנוע קירור מים). סוג הנעה: הנעה כפולה 4x4. ידיות דלת אחוריות נסתרות כפי שנבנו בדגם אלפא רומיאו 156. אלפא רומיאו דיסקו וולנטה אלפא רומיאו באט אלפא רומיאו סוג 103 אלפא רומיאו גלוריה אלפא רומיאו קאראבו מדיה וקבצים בנושא אלפא רומיאו ספורטוט בוויקישיתוף "אלפא רומיאו ספורטוט" wheelsage.org/bertone/alfa_romeo_sportut/pictures "אלפא רומיאו ספורטוט" allcarindex.com/concept/italy/alfa-romeo/sportut "אלפא רומיאו ספורטוט" tiptopglobe.com/car-alfa-romeo-sportut "אלפא רומיאו ספורטוט" קונספט ברטונה שנת 1997 (באיטלקית) leblogauto.com/2015/05/les-concepts-bertone-alfa-romeo-sportut-1997
ואלרי ריאזנסקי

ולרי ולדימירוביץ' ריאזנסקי (ברוסית: Вале́рий Влади́мирович Ряза́нский; נולד ב-4 בדצמבר 1950) הוא פוליטיקאי רוסי, היה חבר הדומה הממלכתית החל מהדומה השלישית בשנת 1999 ועד לפיזור הדומה החמישית בשנת 2011. ואליר ריאזנסקי נולד במחוז מוסקבה למשפחת עובד בחברה למסילות רכבת. היא סיים את לימודי הבית הספר בהצטיינות והמשיך ללימודי הנדסה במכון להנדסת תעופה במוסקבה. לאחר סיום הלימודים ריאזנסקי עבד בתחום ההנדסה. בשנת 1990 הוא נבחר ליושב ראש חבר המנהלים של מלון איזמאילובו. בשנת 1999 ואלרי ריאזנסקי נכנס לפוליטיקה ונבחר לחבר הדומה הממלכתית. הוא היה חבר הפרלמנט הרוסי עד לשנת 2011. במשך מספר שנים הוא היה סגן ראש סיעת רוסיה המאוחדת. בשנת 2011 הוא מונה למועצת הפדרציה בו התמנה לראש וועדה לפעילות סוציאלית. בשנת 2012 הוא היה בין מקימי "מפלגת הגמלאים" שפעלה עד לשנת 2019. בשנת 2018 ואלרי ריאזנסקי הצהיר שלשלטונות אין שום כוונה לעלות את גיל פרישה לגמלאות לאזרחי המדינה. כאשר לאחר שלושה חודשים ולדימיר פוטין החליט על העלאת גיל הפרישה, ריאזנסקי ציין שהדבר הכרחי ויש לתמוך במהלך. ואלרי ריאזנסקי כיהן בתפקיד זה עד לשנת 2020 כאשר הוחלף על ידי אינה סביאטנקו. לוואלרי ריאזנסקי הוענקו מספר עיטורים לרבות עיטור ההצטיינות למען המולדת. אתר האינטרנט הרשמי של ואלרי ריאזנסקי מדיה וקבצים בנושא ואלרי ריאזנסקי בוויקישיתוף קורות חיים
עסקי קופים

עסקי קופים (באנגלית: Monkey Business) הוא סרט קולנוע אמריקאית מסוגת קומדיה מטורפת משנת 1952 בבימויו של הווארד הוקס, עם קרי גרנט וג'ינג'ר רוג'רס בתפקידים הראשיים. העלילה היא על כימאי המנסה לשווא להרכיב תמיסה שתגרום לשותים ממנה להיות ולהתנהג כצעירים אלא במקום שהוא נכשל, הצליח קוף שימפנזה לבצע. ג'ינג'ר רוגרס הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי. ד"ר ברנבי פולטון (קרי גרנט) הוא כימאי שעובד כבר עשר שנים בחברת אוקסלי על פיתוח תמיסה שתצעיר את השותים אותה. את נסיונותיו הוא מבצע על קוף שימפנזה "רודולף". הבוס אוקסלי (צ'ארלס קובורן) לוחץ עליו כל הזמן למציאת התמיסה המיוחלת שתזניק את החברה והוא שקוע כל הזמן בניסיונתיו הכושלים ומתנהג באופן מפוזר לדאבונה של אשתו אדווינה (ג'ינג'ר רוג'רס). יום אחד כשהמעבדה ריקה מעובדים, משתחרר הקוף ומתחיל לייצר תמיסה מחמרים שונים הנמצאים על השולחן. את התוצר הוא שופך למיכל מי שתייה. כאשר ברנבי שותה מהמים הוא מרגיש לפתע צעיר ומלא מרץ ואינו זקוק למשקפיים. הוא מזמין את המזכירה לואיז לורל (מרילין מונרו) לבילוי בגלישה על קרח, בקפיצה לבריכת שחייה ובנסיעה מטורפת במכונית פתוח שזה עתה רכש. כשפעולת התמיסה פגה הוא חוזר לביתו ומספר זאת לאדווינה. אדווינה מתרגשת, מגיעה למעבדה שותה מהתמיסה "שלו" ולא קורה לה דבר עד שהיא שוטפת את הפה במיכל ומיד מתחילה להתנהג כצעירה. מתלבשת ומתנהגה כילדה/כנערה ומכריחה את ברנבי לצאת לחופשה במלון ושם היא רבה אתו, מגרשת אותו ומתקשרת לאמה (אסתר דייל) ולעורך הדין של (יו מלרוי) שהיא רוצה להתגרש.. ברנבי שותה כמות כפולה מהמיכל והופך להיות יותר צעיר. הוא מתחפש לאינדיאני, משחק עם ילדים וביחד הם תופסים את עורך הדין הנק, קושרים אותו לעץ ועושים לו תספורת מוהיקן. בינתיים תינוק של שכנה זוחל לחדרה של אדווינה הישנה. כשהיא מתעוררת היא חושבת שהתינוק הוא למעשה ברנבי שלקח כמות יתר של התמיסה. היא רצה למעבדה ומודיעה זאת לבוס ולעובדים. הם נכנסים למעבדה, שותים מהמיכל ומיד כולם מתנהגים כילדים כולל הבוס. הם מתיזים אחד על השני, רודפים ומשליכים חפצים זה על זה. בינתיים מתגנב ברנבי למעבדה ואדווינה מבינה כי שגתה בקשר לתינוק. כעת יש הזדמנות לשקם את נישואיהם וברנבי אומר לה: "אתה זקן רק מתי ששכחת שאתה צעיר". מדיה וקבצים בנושא עסקי קופים בוויקישיתוף "עסקי קופים", במסד הנתונים הקולנועיים IMDb (באנגלית) "עסקי קופים", באתר נטפליקס "עסקי קופים", באתר AllMovie (באנגלית) "עסקי קופים", באתר Rotten Tomatoes (באנגלית) "עסקי קופים", במסד הנתונים הקולנועיים KinoPoisk (ברוסית) קדימון לעסקי קופים, באתר יוטיוב עסקי קופים, באתר TCM
משה טויב

הרב משה טויב (נולד בכ"ז באלול ה'תרח"ץ) הוא האדמו"ר מקאלוב, עוסק בהחזרה בתשובה ובקירוב רחוקים. נולד לרבי מנחם שלמה טויב, האדמו"ר מקאלוב בדור השישי ומחבר הספר "חקל תפוחין" וספר ״אור מנחם״, בן רבי משה מקאלוב מחבר הספר "עת רצון" וחתן רבי ישכר דב רוקח האדמו"ר מלינסק. למד בישיבת בעלזא בירושלים. בשנת תשל"ח נפטר אביו והוא החל לכהן כאדמו"ר מקאלוב. הקים את ארגון 'אור עולם' לקירוב רחוקים ועוסק רבות בהחזרה בתשובה. פעל בקרב יהודי צרפת שירשמו את ילדיהם לחינוך תורני. בשנים האחרונות חולה בניוון שרירים, והוא יכול להזיז רק את אישוני עיניו, ובאמצעות טכניקה מיוחדת הוא מתכתב ומדבר על ידי עיניו עם מקורביו. האדמו"ר מתגורר בוויליאמסבורג ותחת נשיאותו בתי כנסת בבורו פארק, וביתר עילית, ומונסי. גיסיו הם רבי ישראל רוזנבוים אדמו"ר מסטניסלב-מונסי (בנו של רבי יצחק אייזיק רוזנבוים מזוטשקא), רבי יצחק אשכנזי אדמו"ר מאלעסק ורבי נתן דוד רוזנברגר רב בגמזו, (אחיו של הרב יהושע רוזנברגר). בניו: רבי אליעזר צבי (חתנו של רבי שמואל יעקב קאהן, האדמו"ר מתולדות אברהם יצחק) רב קהילת קאלוב בביתר עילית. רבי אהרן שמעון (חתן הרב חיים מאיר ואזנר) רב קהילת קאלוב בבורו פארק. רבי ישכר דוב (חתן רבי יצחק יחיאל מיכל פנט האדמו"ר מדעעש בני ברק), רב קהילת קאלוב בוויליאמסבורג וראש הארגון "אור עולם". רבי נפתלי מרדכי (חתן רבי ישראל הגר האדמו"ר מויז'ניץ מונסי) רב קהילת קאלוב במונסי. חתניו: רבי דוד הגר האדמו"ר מויז'ניץ לונדון. רבי אשר מרדכי רוזנבוים ממושלו. רבי מנחם נחום בן רבי חי יצחק מרחמסטריווקא האדמו"ר מרחמסטריווקא אוקין וויין בלייקווד (ניו ג'רזי). רבי שאול שמחה פרידמן רב קהילת "שמן למנחה" בלייקווד (ניו ג'רזי) ובנו של רבי חיים אלעזר גאב"ד טענקא. רבי יעקב מוסקוביץ' (בן רבי יצחק אלעזר משאץ מונסי רב קהילת תורת חמ"ד בוויליאמסבורג. הרב אלכסנדר אשכנזי רב קהילת קוריץ (בנו של רבי חנוך דוב מהורדענקא). רבי אלעזר יונה גינזבורג, בן רבי משולם פייש מחוסט בורו פארק רב קהילת סוואליווא בוויליאמסבורג. במעמד גדולי ישראל בארה"ב נוסדה "קרן ילדי צרפת", באתר JDN‏ ברוך הבא • האדמו"ר מקאלוב בביקור במונסי, באתר JDN‏ נעילת החג בחצר הקודש קאלוב • תיעוד, באתר JDN‏ האדמו"ר הכריע: למרות חסרונות ה'אדיר' יש לו תועלת, באתר כל הזמן "הצילו את בני שלא ייסע לסוריה": הזעקה שטלטלה את משלחת הרבנים בצרפת, באתר כל הזמן. גדולי ישראל מעוררים להציל את ילדי צרפת העולים בשבועות אלו לישראל • תיעוד, באתר JDN‏ מעון קדשו • הרב וכטפוגל ראש ישיבת זכרון משה בסאוט פלסבורג במעונו של האדמו"ר מקאלוב, באתר JDN‏ האדמו"ר מקאלוב כתב לנשיא ארה"ב ברק אובמה דרך העיניים: "תעניק חנינה לסאמט", באתר JDN‏
טושינו הצפונית

טוּשִׁינוֹ הצפונית (ברוסית: Северное Тушино) הוא ראיון של המחוז הצפון-מערבי של העיר הפדרלית מוסקבה, שברוסיה. שטח הראיון הוא 9.4 קמ"ר ואוכלוסייתו מונה 166,217 תושבים (2020). המצב האקולוגי בראיון נחשב לטוב בגלל אזורי הפארק הרבים ומאגר חימקי שנמצא בשטח הראיון, וכן היעדר אזורי תעשייה. בראיון אין מפעלי תעשייה גדולים, אך תושבים רבים עובדים במפעלים במוסקבה, חימקי וקרסנוגורסק. בראיון ממוקמת תחנת מטרו "פלנרנאיה" ואולם הכניסה הצפוני של תחנת "סחודנסקאיה". בית החולים העירוני לילדים טושינו האוניברסיטה הרוסית לטכנולוגיה כימית ע"ש מנדלייב פארק "טושינו הצפונית" פארק היער אליושקינסקי מכון המחקר המדעי לתעבורת דרך טושינו מדיה וקבצים בנושא טושינו הצפונית בוויקישיתוף אתר האינטרנט הרשמי של טושינו הצפונית (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.